સુરતના મોટા વરાછા વિસ્તારમાં ટ્રેકટરમાં સુતેલા પરિણીત પ્રેમી પંખીડાની મધરાત્રે હથોડાના ઘા ઝીંકી પતિએ મોતને ઘાટ ઉતાર્યા હતા. પત્ની અને તેના પ્રેમીને હથોડાના ઉપરા છાપરી ઘા ઝીંકી પતિએ મારી નાખ્યા હતા. અમરોલી પોલીસે ડબલ હત્યા કેસના આરોપીને ગણતરીના કલાકોમાં જ પકડી પાડ્યો હતો. અમરોલી પીઆઇએ જણાવ્યું હતું કે, મરનાર ભુરો સુરતમાં ટ્રેકટર ચલાવી પરિવારનું ગુજરાન ચલાવતો હતો. જોકે તેનો અન્ય પરિણીત મહિલા કાંતાબેન સાથે અનૈતિક સંબંધ હતો. જેને લઇ વારંવાર બંન્ને પરિવાર વચ્ચે ઝઘડાઓ થતાં હતા. નવ મહિના પહેલા ભૂરો કાંતાબેનને ભગાડીને સુરત લઇ આવ્યો હતો. ત્યારબાદ પતિ યોગેશે પત્ની અને તેના પ્રેમીને સમજાવ્યા પણ હતા. જોકે બંને ન સમજતાં આખરે યોગેશે બંનેની હત્યા કરી નાખી હતી.